صحت اور خاندانی بہبود کی وزارت
خواتین کے بین الاقوامی دن کے موقعے پر ڈبلیو ایچ او کی طرف سے منعقد کیے گئے ایک ویبیناور سے خطاب کرتے ہوئے ڈاکٹر ہرش وردھن نے کہا ’’جب خواتین کو بااختیار بنایا جاتا ہے، تو تاریخ رقم ہوتی ہے‘‘
نئی دہلی،08 مارچ، 2021/ صحت اور خاندانی بہبود کے مرکزی وزیر ڈاکٹر ہرش وردھن نے خواتین کے بین الاقوامی دن کے موقعے پر عالمی صحت تنظیم کی طرف سے منعقدہ ایک ویبینار سے خطاب کیا۔ ان کے ساتھ خواتین اور بچوں کی ترقی کی مرکزی وزیر محترمہ اسمرتی ایرانی اور صحت اور خاندانی بہبود کے وزیر مملکت جناب اشونی کمار چوبے بھی موجود تھے۔
خواتین کے بین الاقوامی دن کے موقعے پر ہر ایک کو مبارکباد دیتے ہوئے ڈاکٹر ہرش وردھن نے کہا کہ خواتین کا بین الاقوامی دن جو دنیا بھرمیں منایا جاتا ہے ، خاتون بنی نوع کی جانب اس کی طرف سے دیئے جانے والے تعاون کی ہمیں احترام اور تشکر ادا کرنے کا ایک موقع فراہم کرتا ہے۔
انہوں نے مزید کہا کہ بھارت میں ہم ، اپنے قابل احترام مادر وطن کو ماتر بھومی کہتے ہیں ، جو بھارتی روایت کے عین مطابق ہے اور جو سماج میں خواتین کے لیے ایک قابل احترام حیثیت ہے۔ ہمارے لیے، بھارت میں مادر وطن کا مطلب محض مادی طور پر کوئی زمین نہیں ہے بلکہ ایک حقیقی نسوانی شکل ہے۔ ہمارے فلسفے ، ماں کے ذہن کے انکشافات ہیں ۔ ہمارے فنون لطیفہ ، ہماری شاعری اور ہماری پینٹنگ ، ہماری موسیقی اور ہمارا ڈرامہ ، ہمارا فن تعمیر اور ہماری مجسمہ سازی ، ہمارا مذہب ماں کی روح کا منظم اظہار ہے۔ باہر کے لوگ اسے بھارت کے طور پر جانتے ہیں لیکن ہم اپنے ملک کو ماں یا متر بھومی کے طور پر جانتے ہیں جو ہماری ماں کی زمین ہے۔ مختصر یہ کہ بھارت اپنی ہر خاتون کا احترام کرتا ہے۔
صحت کے مرکزی وزیر نے یہ بھی کہا کہ میں نے ہمیشہ کہا ہے کہ جہاں کوئی عورت ہوتی ہے وہاں جادو ہوتا ہے۔ آج کی یہ تقریب ہماری خواتین کو محض مضبوط بنانے کے لیے نہیں ہے بلکہ خواتین پہلے سے ہی مضبوط ہے۔ یہ تقریب اس سوچ میں تبدیلی لانے کے لیے ہے جو عورتوں کی طاقت سے وابستہ تصور سے ہے۔
جاری وبا کے دوران ، عالمی صحت کے میدان میں خاتون سائنسدانوں اور خواتین کی طرف سے ادا کیے گئے رول کو سراہتے ہوئے انہوں نے کہا کہ بھارت صدیوں سے خاتون رہنماؤں کی زمین رہا ہے۔ خواہ وہ سیاست کامیدان ہو یا مذہب، تعلیم ہو یا تجارت۔ ذاتی طور سے میرے لیے یہ ایک فخر کی بات ہے کہ بھارتی خواتین عالمی صحت کے شعبے میں تعاون دے رہی ہے اور قاعدانہ کردار ادا کر رہی ہے۔ ڈبلیو ایچ او کے ایگزیکٹیو بورڈ کے چیئرمین کے طور پر میں اس موقعے پر اعتراف کرتا ہوں کہ کووڈ وبا کے دوران انسانیت کو درپیش سخت طرین چیلنجوں میں دنیا بھر کی خواتین نے محافظ کا عظیم کردار ادا کیا۔
خواتین کو بااختیار بنانے کے تئیں حکومت کے عزم کو دوہراتے ہوئے مرکزی وزیر نے کہا کہ آج خواتین کا بین الاقوامی دن ہے ۔ میں اس بات کو دوہراتا ہوں کہ صنفی مساوات اور خواتین کی حفاظت میری سرکاری پالیسی سازی اور حکمرانی کا ہمیشہ اٹوٹ حصہ رہی ہے۔ وزیر اعظم جناب نریندر مودی کی قیادت میں ہماری حکومت اس بات کی پابند ہے کہ ایک ایسا ماحول تیار کیا جائے جہاں خواتین اور لڑکیاں اپنی صلاحیتوں کو بروئے کار لا سکیں۔ خواہ وہ سائنس ہو یا تعلیم، صحت ہو یا سیاست ، ہماری حکومت مختلف اسکیموں کے ذریعے مختلف طریقوں سے خواتین کو بااختیار بناتی رہی ہے۔
جناب اشونی کمار چوبے نے کہا کہ یہ میرے لیے بڑی خوشی کا لمحہ ہے کہ میں خواتین کا بین الاقوامی دن منانے کے لیے موجود ہوں۔ عالمی وبا کے دوران میں خواتین کی کوششوں کو سراہتا ہوں اور انہیں مبارکباد دیتا ہوں۔ خواتین نے عالمی وابا پر قابو پانے کےلیے ایک بہت ہی اہم رول ادا کیا ہے۔ خواتین نے قدیم دور سے ہی بھارت میں ایک اہم رول ادا کیا ہے۔ کسی ملک کی ترقی کی پیمائش اس کی خواتین کی ترقی سے کی جاتی ہے۔ بھارتی آئین میں بھی صنفی مساوات کے لیے کہا گیا ہے۔ انہوں نے کہا کہ جہاں خواتین کی پوجا کی جاتی ہے وہاں بھگوان رہائش پذیر ہوتے ہیں۔
صحت کی وزارت کے سکریٹری جناب راجیش بھوشن اور وزارت کے دیگر سینئر حکام نے بھی ویبینار میں شرکت کی۔
۔۔۔
م ن ۔ اس۔ ت ح ۔
U –2288
(Visitor Counter : 342